มีผู้ตั้งจุดทิ้งขยะอย่างผิดกฏหมาย โดยไม่ทราบว่าเป็นใคร ในบริเวณปากซอย สังคมสงเคราะห์35 ซึ่งถังขยะและจุดทิ้งดังกล่าว ก่อให้เกิดปัญหาดังต่อไปนี้

1. กีดขวางการจราจร - เนื่องจากจุดนี้ใกล้บริเวณปากซอย ซึ่งมีรถสัญจรมาก การวางถังดังกล่าว จึงกีดขวาง ทำให้ถนนสำหรับการจราจรแคบลง กอปรกับซอยสังคมสงเคราะห์35 เป็นซอยแคบอยู่แล้ว รถยิ่งสวนกันยากลำบากมาก เพราะต้องหลบถังขยะ

2.  กีดขวางและปิดท่อระบายน้ำ - จุดทิ้งขยะ/วางถัง เป็นบริเวณท่อระบายน้ำ ทำให้ขยะลงไปอุดตันและกีดขวางทางน้ำ ทำให้น้ำไม่ระบายและเกืดน้ำท่วมเมื่อฝนตก

3. ผิดสุขลักษณะอนามัย - จุดดังกล่าวเป็นแหล่งเพาะสัตว์นำโรคเช่น หนูและแมลงสาป อีกทั้งยังอยู่ติดบ้านเรือนประชาชน ทำให้สัตว์และแมลงเหล่านั้น เข้าไปในบ้าน ก่อความรำคาญและก่อโรค

จึงขอให้หน่วยงานของ กทม. และ เขตวังทองหลาง จัดการเก็บและย้ายจุดทิ้งดังกล่าว รวมถึงติดตั้งแผ่นป้ายประกาศงดทิ้งขยะ เพื่อเป็นการแก้ปัญหา ที่กล่าวมาทั้ง 3 ข้อ อย่างเป็นระบบ ตามแนวทางและนโยบายของ ผู้ว่าฯชัชชาติ สิทธิพันธ์ุ
#1555 #bkkrongtook